钦定古今图书集成/明伦汇编/氏族典/第516卷 > 《廖用贤尚友录》 > 蔚能
## 钦定古今图书集成/明伦汇编/氏族典/第516卷 > 《廖用贤尚友录》 > 蔚能

按《万姓统谱》：能，朝邑人。以吏员授光禄寺典簿，历升
本寺卿，进礼部右侍郎，以忤旨调南京。在光禄三十
馀年，未尝持禁脔回家，上疏请查入内供应器皿。诏
下狱问所由，能谓同寮曰：“上怒不可测，能老矣，当独
任之，勿累诸公也。”既受责降，未尝有后言，人尢称之。